Četvrtak: 7. svibanj 2020.

Prošlost Varaždina

Dragi učenici!

U školi smo govorili o prošlosti našeg mjesta. Naš zavičajni grad je Varaždin. Varaždin je i najveći županijski grad. Varaždin je svima nama i grad u kojem smo rođeni. Meni je i mjesto stanovanja.

To je grad bogate prošlosti. Varaždin je grad cvijeća, glazbe, baroka... U bilježnice napišite osnovne podatke iz prošlosti Varaždina.

Prošlost Varaždina

-grad se prvi put spominje u listini (dokumentu) kralja Belle III. iz 1181. godine (12. stoljeće) pod nazivom GUARESTIN (Garestin)

-poveljom kralja Andrije II. iz 1209. godine (13. stoljeće) postaje slobodni kraljevski grad

- u 18. st. Varaždin doživljava veliki procvat obrta i trgovine (obrtnici/zanatlije se udružuju u cehove)

- od 1756. do 1776. g. (18. st.) Varaždin je bio glavni grad Hrvatske (u njemu je stolovao ban i vlada)

- 1776. g. izbio je veliki požar koji je uništio grad (ban i vlada sele u Zagreb)

Zapisano pročitaj nekoliko puta i zapamti. Nešto od zapisanog sigurno već znaš jer smo spominjali u školi ili si čuo ili pročitao u Županijskom priručniku. Više o prošlosti Varaždina i zavičaja možeš doznati iz spomenutog priručnika i drugih knjiga o prošlosti Varaždina. Mnogo zanimljivosti možemo pronaći i na internetu.